Într-o intervenție telefonică, mama unui alt copil agresat la școala normală "Nicolae Titulescu" a relatat un scenariu asemănător celui de la care a izbucnit scandalul.
"Băiețelul meu a fost lovit încă din prima zi, de același copil acuzat de abuz în celălalt caz. Băiatul meu s-a dusa acolo în clasa a 5-a, în 2022. Inițial i-am spus să mai aștepte, să se adapteze, pentru că este nou în școală. Ulterior, la ședința cu părinții am aflat că acel băiat îi abuza pe alții încă din clasa 0, i-am întrebat de ce nu au făcut nimic timp de 5 ani și mi-au spus că s-au lovit de reacții ambigue, de genul "o să vorbim cu mama, cu tata, etc", dar nu s-a întâmplat nimic.
Cum a rămas școala "Nicolae Titulescu" fără pază: Clotilde Armand a tăiat finanțarea, în ciuda avertismentelor prefectului Capitalei
DIRECTOAREA ERA SFIDĂTOARE CU ORICINE VINE SĂ RECLAME CEVA
Eu m-am dus la directoare, care cu aceeași atitudine sfidătoare cu care ați văzut că ripostează, mi-a spus că a încercat să rezolve problema cu părinții. Când am întrebat-o dacă a sesizat instituțiile, poliția, DGASPC, a fost extrem de deranjată. i-am întrebat pe ceilalți părinți ce soluții au avut si mi-au spus că niciuna", a relatat mama unui elev de la școala "Titulescu".
Femeia a precizat că a făcut sesizări la toate instituțiile de resort, de la Consiliul local al Sectorului 1 până la DGASPC si Poliție, dar nu s-a întâmplat nimic.
"Fiul meu nu mai dormea noaptea, timp de 3 luni urla în somn, nu mai vorbea, nu mai voia să meargă la școală. Eu i-am spus să nu riposteze, pentru că deja făceam demersurile oficiale, iar dacă ar fi ripostat s-ar fi pus semnul egalității între el și elevul agresiv. Când am depus cerere de transfer la altă clasă, avizată de un psiholog, doamna directoare mi-a spus că nu este relevant si a cerut un document de la o altă instituție. Părintiților le este teamă să reclame de teamă că dacă directoarea rămâne în funcție, copii lor vor avea de suferit.
Buba nu este doar doamna director, problema pleacă de la DGSAPC, de la Inspectoratul Școlar și Poliției, instituțiile care au un cuvânt de spus și care ar avea forța să intervină, dar nu o fac. Ei se susțin unii pe alții si dacă nu se schimbă legislația, nu se va întâmpla nimic!" a mai precizat mama unui copil agresat la școala "Nicolae Titulescu ".